CELEX: 32017R2233
Language: mt
Date: 2017-12-04 00:00:00
Title: Regolament ta' Implimentazzjoni tal-Kummissjoni (UE) 2017/2233 tal-4 ta' Diċembru 2017 li jemenda r-Regolament (KE) Nru 900/2009 fir-rigward tal-karatterizzazzjoni tas-selenometjonina prodotta mis-Saccharomyces cerevisiae CNCM I-3399 (Test b'rilevanza għaż-ŻEE. )

5.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 319/78
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/2233
   tal-4 ta' Diċembru 2017
   li jemenda r-Regolament (KE) Nru 900/2009 fir-rigward tal-karatterizzazzjoni tas-selenometjonina prodotta mis-Saccharomyces cerevisiae CNCM I-3399
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat- 22 ta' Settembru 2003 fuq l-addittivi għall-użu fl-għalf tal-annimali (1) u b'mod partikulari l-Artikolu 13(2) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 900/2009 (2) kif emendat mir-Regolament ta' Implimentazzjoni tal-Kummissjoni (UE) Nru 427/2013 (3) jawtorizza s-selenometjonina prodotta mis-Saccharomyces cerevisiae CNCM I-3399 bħala addittiv fl-għalf.
            
         
               (2)
            
            
               Il-Kummissjoni rċeviet applikazzjoni li talbet modifika tal-kundizzjonijiet tal-awtorizzazzjoni fir-rigward tal-karatterizzazzjoni tal-addittiv fl-għalf. Dik l-applikazzjoni ġiet ippreżentata flimkien mad-dejta ta' sostenn rilevanti. Il-Kummissjoni bagħtet dik l-applikazzjoni lill-Awtorità Ewropea dwar is-Sigurtà fl-Ikel (“l-Awtorità”).
            
         
               (3)
            
            
               Fl-opinjoni tagħha tal-5 ta' Lulju 2017 (4) l-Awtorità kkonkludiet li l-modifika mitluba ma kinetx se taffettwa s-sikurezza u l-effikaċja tal-prodott, filwaqt li fakkret ir-riskju għas-sikurezza tal-utent tal-prodott. L-att ta' awtorizzazzjoni attwali fih dispożizzjoni biex b'mod adegwat tindirizza dan ir-riskju. L-awtorità tissuġġerixxi li l-kontenut ta' selenoċisteina jiġi inkluż fil-karatterizzazzjoni tal-addittiv iżda minħabba n-nuqqas ta' metodu analitiku għas-selenoċisteina dan is-suġġeriment ma jistax jiġi segwit.
            
         
               (4)
            
            
               L-evalwazzjoni tal-preparazzjoni mmodifikata turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma ssodisfati.
            
         
               (5)
            
            
               Għalhekk jenħtieġ li r-Regolament (KE) Nru 900/2009 jiġi emendat skont dan.
            
         
               (6)
            
            
               Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Emenda għar-Regolament (KE) Nru 900/2009
   Fir-raba' kolonna tal-Anness tar-Regolament (KE) Nru 900/2009, it-test bejn l-intestatura “Karatterizzazzjoni tal-addittiv” u l-intestatura “Karatterizzazzjoni tas-sustanza attiva” jinbidel b'dan li ġej:
   
      “Selenju organiku, l-aktar selenometjonina (63 %), b'kontenut ta' 2 000 sa 3 500 mg Se/kg (97 sa 99 % ta' selenju organiku).”
   
   Artikolu 2
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Diċembru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  Ir-Regolament tal-Kummissjoni (KE) Nru 900/2009 tal-25 ta' Settembru 2009 dwar l-awtorizzazzjoni tas-selenomethionine prodotta mis-Saccharomyces cerevisiae CNCM I-3399 bħala addittiv fl-għalf (ĠU L 256, 29.9.2009, p. 12).
   
      (3)  Ir-Regolament ta' Implimentazzjoni tal-Kummissjoni (UE) Nru 427/2013 tat-8 ta' Mejju 2013 li jikkonċerna l-awtorizzazzjoni tas-selenometjonina prodott minn Saccharomyces cerevisiae NCYC R646 bħala addittiv fl-għalf għall-ispeċi kollha tal-annimali u li jemenda r-Regolamenti (KE) Nru 1750/2006, (KE) Nru 634/2007 u (KE) Nru 900/2009 fir-rigward tal-livelli massimi ta' supplimentazzjoni ma' ħmira selenizzata (ĠU L 127, 9.5.2013, p. 20).
   
      (4)  EFSA Journal 2017;15(7):4937.